Servizzi ferroviari suburban de Milan

El servizzi ferroviari suburban de Milan a l'è on sistema de strapòrt publegh local de l'area metropolitana milanes.
Al settember del 2016 a l'era componnuu de 12 lign, 11 gestii da Trenord (prima ciamaa Trenitalia-LeNord) e vona gestida da on'associazion temporanea de impres (ATI) fada-sù da Trenord e l'Azienda Trasporti Milanesi (ATM).

La red la conliga i center de l'area metropolitana e la cittaa de Milan indoe a gh'hinn interscambi cont i treni a media e longa percorrenza, la metropolitana e i lign urban de l'ATM.

El center del servizzi a l'è 'l passant ferroviari, ona galeria che la traversa la cittaa da nord-ovest a est, indoe a passen i "lign S" cont ona freguenza de ses menut. El passant el g'ha el compit de distribuì i passegger in su tuta la red metropolitana e i lign che a hinn insu la superficia.
La stazion cont el pussee grand numer de lign, indue se poden fà pussee scambi de lign a l'è la stazion de Milan Porta Garibaldi: chì a passen vott di vundes lign del servizzi.

I orari a hinn tucc cadenzaa e simmetrigh.

 Red 
La red suburbana a l'è componnuda de 13 lign:
Linia PercorsInaugurazionUltem slongamentLonghezzaStazionGestor 25px|Linia S1  Saronn ↔ Lod  2004  2010  55,4 km  25  Trenord 25px|Linia S2  (Marian ↔) Seves ↔ Rogored  2004  2015  -  20  Trenord 25px|Linia S3  Saronn ↔ Milan Cadorna  2004  -  23,6 km  13  Trenord 25px|Linia S4  Camnagh ↔ Milan Cadorna  2004  2006  21,2 km  13  Trenord 25px|Linia S5  Vares ↔ Trevij  2004  2009  92,6 km  31  ATI Trenord-ATM 25px|Linia S6  Noara ↔ Limit-Pioltell (↔ Trevij)  2004  2009  83,5 km  25  Trenord 25px|Linia S7  Lecch ↔ Milan Porta Garibaldi (via Multee)  2014  2014  57 km  22  Trenord 25px|Linia S8  Lecch ↔ Milan Porta Garibaldi (via Carnaa)  2009  2009  49,9 km  13  Trenord 25px|Linia S9  Saronn ↔ Albairaa-Vermezz  2004  2022  64,0 km  24  Trenord 25px|Linia S11  Ciass ↔ Rò 2008  2015  63,9 km  18  Trenord 25px|Linia S12  Cormano-Cusano Milanino ↔ Melegnano  2016  2024 22,4 km  15  Trenord 25px|Linia S13  Garbagnate Milanese ↔ Bovisa-Politecnich ↔ Pavia  2011  2024  39,0 km  19  Trenord 25px|Linia S19  Rogored ↔ Albairaa-Vermezz  2025  -  24,2 km  10  Trenord

 Linia S1 

La linia S1 del servizzi ferroviari suburban de Milan la conliga Saronn a Lod, a travers la cittaa de Milan dent el Passant ferroviari de Milan.
El servizzi el vegn efettuaa da Trenord. 
I treni de la linia S1 a hinn regolaa a freguenza de mezz'ora, e entermettuu indel tocch da Saronn a la Bovisa cont i treni de la S3.Trenord, Orario 14 giugno 2015, quader S1-S3

 Linia S2 

La linia S2 la conliga Seves a Rogored, percorend on tocch de la ferrovia Milan-Ass e a travers la cittaa de Milan dent el passant ferroviari de Milan. Domà duu tren, in di or de ponta de la matinna, a gh'hann comè capo-linia de partenza la stazion de Marian.
I treni de la linia S2 a hinn regolaa a freguenza de mezz'ora (esclus la matinna, foeura di or de ponta), e entermettuu indel tocch da Seves a la Bovisa cont i treni de la S4, inscì da avegh quater tren per ora. El servizzi a l'è efettuaa domà in di dì de lavô, esclus el sabet; la sira el servizzi a l'è sostituì da i lign S1, S4 e S13Trenord, Orario 14 giugno 2015, quader S2-S4

 Linia S3 

La linia S3 la conliga Saronn a Piazzal Cadorna, percorend la ferrovia Milan-Saronn, che a l'è la pussee vegia de tuta la red di Ferovii Nord Milan. 
I treni de la linia S3 a hinn regolaa a freguenza de mezz'ora, e entermettuu indel tocch da Saronn a la Bovisa cont i treni de la S1, inscì da avegh quater tren per ora. La sira la linia chì la sostituiss la S1 insula banda istessa.

 Linia S4 

La linia S4 la conliga Camnagh-Lentaa a Piazzal Cadorna, percorend on tocch de ferrovia Milan-Ass de Ferrovienord. 
I treni de la linia S4 a hinn regolaa a freguenza de mezz'ora, e entermettuu indel tocch da Seves a la Bovisa cont i treni de la S2, inscì da avegh quater tren per ora. La sira la linia chì la sostituiss la S2 insula banda istessa.

 Linia S5 

La linia S5 la conliga Vares a Trevij a travers la cittaa de Milan. I convoj percorend el passant ferroviari de Milan e i ferovi Pòrto Ceresi-Milan e Milano-Trevij. Dal 2008 la linia a l'è gestida d'ona ATI fada-sù da Trenord e ATM. Indela banda Rò - Trevij i servizzi a hinn entermettuu a chei de la linia S6, inscì da avegh quater tren per ora.Trenord, Orario 14 giugno 2015, quader S5-S6

 Linia S6 

La linia S6 la conliga la stazione de Noara a chella de Trevij. El servizzi a l'è efettuaa da convoj Trenord che percoren la ferrovia Torin-Milan, el passant ferroviari de Milan e la ferrovia Milan-Venezia. El servizzi el finiss indela stazion de Trevij domà indel'ora de ponta, menter foeura di chì orari chì i treni a vengnen fermaa a Pioltell-Limed.  Indela banda Rò - Trevij i servizzi a hinn entermettuu a chei de la linia S6, inscì da avegh quater tren per ora.

 Linia S7 

La linia S7, fada comenzà dal 14 desember 2014, la conliga la stazion de Lecch a chella de Milan Porta Garibaldi a travers Moltee con ona via desferenziada da la linia S8 che la fà el servizzi intra i cap-linia istess. La percor la linia Monscia-Moltee e on tocch de la linia Comm-Lecch. La S7 a l'è, a bon cunt, el potenziament del servizzi regional Milan-Moltee-Lecch che 'l gh'era prima, estes anca indi dì de festa cont on orari regolaa a ogn'ora. I servizzi a g'hann freguenza de on'ora, cont on quaj rinforz a la mezz'ora on quaj period de ponta.Trenord, Orario 14 giugno 2015, quader 171

Indel marz 2015 a l'è stada progetada la costrusion de la noeuva fermada Monscia Est Parch - che la sarà a circa mezza strada intra i stazion de Monscia Sobborghi e La Santa - che a l'è preveduu che la sarà dervida per el 2016.Nuova stazione Monza Est Parco - http://www.mbnews.it/2015/03/monza-treno-pendolari-parco-fermata-ferroviaria-monza-est-parco/

 Linia S8 

La linia S8 la conliga la stazion de Lecch a chella de Milan Porta Garibaldi percorend la linia Milan-Carnaa-Lecch. I servizzi a g'hann cadenza oraria foeura di or de ponta de la matinna e de mezz'ora indel rest de la giornada.TrenordOrario 14 giugno 2015, quader S8

 Linia S9 

La linia S9 la conliga Saronn a Albairaa. A l'è stada, in vorden de temp, la prima linia suburbana a intrà minga indel passant ferroviari. I convoj a percoren i lign Saronn-Seregn, Ciass-Milan, la linia de cintura milanes, la cintura sud e la linia Milan-Mortara. Grazie a l'istituzion de la linia S9, la cintura sud a l'è tornada, depos 10 agn, a vess anmò servida di treni in servizzi local. La S9 la se entermett a la S11 intra i stazion de Seregn e Grech Pirelli, inscì da avegh on tren ogni quindes menut fin ai vott or de la sira.Regione Lombardia - Le tappe delle linee S

 Linia S11 

La linia S11 la conliga la stazion de Ciass a chella de Rò, percorend la ferrovia Milan-Ciass, a travers i cittaa de Comm, Seregn, Monscia e Milan. La S9 la se entermett a la S11 intra i stazion de Seregn e Grech Pirelli, inscì da avegh on tren ogni quindes menut fin ai vott or de la sira.Regione Lombardia - Le tappe delle linee S
La linia S11 a l'è stada slongada el 26 april 2015 da Milan Porta Garibaldi a Rò in ocasion de l'inizzi de Expo 2015.La linea S11 sul sito di Trenord, il gestore della linea Dal primm de noember, a la fin de la manifestazion, in di dì de lavô, esclus el sabet, la suguterà a andà fin a la stazion de Rò, menter el sabet e i dì de festa la tornerà a attestass a la stazion de Milan Porta Garibaldi.

 Linia S12 

La linea S12, attivata nel 2016, congiunge la stazione di Milano Bovisa alla stazione di Melegnano, attraversando Milano lungo il passante ferroviario e la ferrovia Milano-Bologna. È l'unica linea suburbana a non aver mai adottato un orario cadenzato e strutturato sull'intero arco della giornata. Fu attivata nel 2016 con due coppie di corse nei giorni feriali, in orari di punta mattutina; era previsto il progressivo arricchimento dell'offerta del servizio. La linea era stata ideata come rinforzo negli orari di maggiore affluenza di pendolari, e pertanto costituito da corse non cadenzate, attive solamente nelle fasce orarie di punta lavorativa e studentesca.[senza fonte]

La linea è stata sospesa nel marzo 2020, a causa del crollo del numero di viaggiatori allo scoppio della pandemia di COVID-19,[54] e a lungo non riattivata, nonostante le proteste dei viaggiatori e degli enti locali dei territori interessati.[55] La riattivazione è avvenuta il 28 agosto 2023, con un'offerta iniziale di 4 coppie di treni. [73][74] È stato annunciato, a partire dai primi mesi del 2024, un progressivo arricchimento dell'offerta, andando così a ottenere, insieme alla S1, nelle stazioni della tratta servita, una frequenza di un treno ogni 15 minuti; a partire dal 10 giugno 2024 la linea S12 opererà dieci coppie di treni tra Cormano-Cusano e Melegnano, mentre una coppia sarà limitata alla tratta tra Cormano-Cusano e Milano Rogoredo

 Linia S13 

La linia S13 la conliga Garbagnate Milanese, la stazion de la Bovisa a la stazion de Pavia, percorend el passant ferroviari e la ferrovia Milan-Pavia. La linia S13 a l'è nassuda comè slongament de la vegia linia S10, che la conligava la Bovisa a Rogored.Trenord - La linea S13

 Lign sopress 
 Linia S10 

La linia S10, attiva dal 2004 al 2011, la conligava la stazion de Rogored cont la stazion de la Bovisa. A l'era ona linia de rinforz per tucc i lign che passaven indel passant ferroviari. A l'è stada slongada fin a Pavia cont el cambi d'orari del 2011, e a l'è stada renominada comè linia S13 inscì da minga andà a creà confusion cont la linia S10 del Canton Tesin in l'ottica de avè on'interazion di servizzi ferroviari in la region insubrega.

 Linia S14 

La linia S14 la conligava, per el period de l'Expo 2015, la stazion de Rogored cont la stazion de Rò, inscì da servì, specialment, la Stazion de Rò Fera, a servizzi de l'esposizion universala. La linia la percoreva el passant ferroviari, e la serviva comè rinforz a tucc i alter lign che a gh'hinn per i conligament intra la cittaa de Milan e 'l loeugh espositiv. El servizzi a l'è staa efettuaa tucc i dì a cadenza de mezz'ora, per tuta la durada de l'esit.

 Stòria 
 Princìpi 
Depos a l'avertura de la prima banda del passant ferroviari de Milan, da la Bovisa a Porta Venezia el 21 desember 1997, el Grupp Ferovie Nord Milan ha creaa on servizzi metropolitan, regolaa cont ona freguenza de quindes menut,Il Passante è una realtà, in "I Treni" n. 190 (febbraio 1998), p. 5 che l'è diventada de dees menutt a partì dal 22 mars.Passante in crescita, in "I Treni" n. 193 (maggio 1998), p. 4

El 30 magg 1999, a l'è staa dervii el tocch da la stazion del Vial Lancetti a la stazion de Certosa inscì che l'era possibel el conligament cont la red FS; al temp istess i treni metropolitan a hinn staa slongaa vers Vares (a travers la Certosa), vers Saronn e vers Seves (a travers la Bovisa).Canale, op. cit., p. 16

El 30 giugn 2002 el passant l'è staa slongaa da Porta Venezia finna a Piaza Dateo e a l'è stada dervida la stazion de Villapizzon in su la banda de la Certosa.Il Passante si allunga..., in "I Treni" n. 240 (settembre 2002), p. 5.

 I Lign S 
270px|thumb|manzína|La red in del 2004
El nomm "servizzi ferroviari suburban" l'è staa doperaa formalment per la prima voeulta el 12 desember 2004, el dì istess de l'avertura de l'ultem tocch del passant ferroviari, fin a Porta Tosa.

A hinn staa creaa sett lign S: a hinn staa nomeraa i conligament che a gh'eren gemò e la freguenza a l'è stada regolada a mess'ora. I lign a eren:Canale, op. cit.., p. 18
 25px|Linia S1 Saronn ↔ Bovisa ↔ Milan Porta Vittoria (FNM)
 25px|Linia S2 Marian ↔ Bovisa ↔ Milan Porta Vittoria (FNM)
 25px|Linia S3 Saronn ↔ Bovisa ↔ Milan Cadorna (FNM)
 25px|Linia S4 Seves ↔ Bovisa ↔ Milan Cadorna (FNM)
 25px|Linia S5 (Vares ↔) Gallaraa ↔ Certosa ↔ Milan Porta Vittoria ↔ Pioltell-Limit (TI)
 25px|Linia S6 Nuara ↔ Certosa ↔ Milan Porta Vittoria (TI)
 25px|Linia S10 Bovisa ↔ Milan Porta Vittoria (FNM)

El sucesiv 24 desember l'è stada istuida la linia 25px|Linia S9, gestida da TiLo cont ona freguenza de on'ora, in su on percors completameent noeuv, fora dal passant ferroviari.

El servizzi suburban chì el doveva vess diveers dal servizzi regional, ispiraa a la RER de Paris e a i S-Bahn di cittaa todesch, sguizzer e austriach.

I primm progett d'agn Votanta a voeureven fà passà in del passant tucc i sistem, regionaj e suburban (il passant l'era infatti ciamaa "comprensorial"). Pussee taard, però, per minga creà tropp trafich in del passant, a s'è deciduu de fà passà minga i treni regionai chì gh'inscì ma de lassaj in di stazion de coo.

I lign S dent el passant a riven a avegh ona freguenza media totala de sees menut per direzzion.

 Cronologia del desvilupp de la red 
Desvilupp de la red in di agn
 250px|Agost 2009  250px|Giugn 2010  250px|Giugn 2011  250px|Desember 2012

 2005
 El 5 de settember a hinn staa riorganizaa i servizzi seraj depos i noeuv or de sira e l'è stada creada l'inscì ciamada "X de la Bovisa" che permeteven de smezaa i cors senza cambiaa i corrispondenz possibel (in particolar, a hinn staa sopress i lign S4 e S1): tucc i mezz'or on tren de la S2 e vun de la S3 se sarïen incontraa a la Bovisa in su la stessa banchina inscì che i passegger podeven cambià el tren pussee fazilment. Cont el completament del passant ferroviari e 'l slongament de la S1 a Lod, on quaj tren seral de la linia S2 l'è staa slongaa a Lod: el tren chì a l'è staa classificaa dumà "linia S".

 2006
 El 19 de fevree ona quaj corsa de la linia S4 l'è stada slongada da Seves a Camnagh, inscì che 'l podarïa vess possibel on inter-scambi cont i treni regionaj Milan-CiassS4 in Brianza, in "I Treni" n. 281 (maggio 2006), p. 8;
 El 19 de giugn l'è stada dervida la fermada de Vial Romul, servida da la linia S9, 'due gh'è l'inter-scambi cont la linia M2 de la metropolitanaNuova fermata a Milano, in "I Treni" n. 283 (luglio 2006), p. 5.

 2008
 Cont el cambi d'orari del 15 de giugn, i lign S1, S2, S6 e S10 a hinn staa slongaa da la stazion de Porta Vittoria a Rogored, inscì che 'l podarïa vess possibel on inter-scambi cont i treni regionaj e i treni nazionaj che vann a Genua, Bologna e MantuaPassante quasi finito, in "I Treni" n. 306 (luglio 2008), p. 5;
 A partì dal primm de luj la linia S5 ha scominciaa a vess gestida da l'ATI Trenitalia-LeNord-ATM;
 A desember del 2008 a l'è staa potenziaa el servizzi sora la ferrovia Milan-Ciass: a la linia S9 e al tren regional Milan-Ciass hinn staa cambiaa i orari inscì che ghe sarïen poduu vess tren tra Milan e Seregn a on intervall regolar durant tutt el dì;
 El 14 desember la linia S10 la red celer ticines a l'è stada slongada da Ciass a AlbaaBitensioni in Italia, in "I Treni" n. 312 (febbraio 2009), p. 8La Bellinzona-Chiasso arriverà a Como e ad Albate.

 2009
 El 22 de april a l'è stada dervida la stazion de Rò Fera, servida di lign S5 e S6RFI S.p.A. Circolare Compartimentale CC MI 13/2009. p. 2.;
 Cont el cambi d'orari, el 14 de giugn, a l'è stada dervida la fermada de Pregnana,Impianti FS, in "I Treni" n. 317 (luglio 2009), p. 6 servida da la lignaa S6, cont fermada per domà vint tren al dì; 'l dì stess la stazion de Serenella l'ha cambiaa nomm in Garbagnaa Parch de le GroaneNuovo nome, in "I Treni" n. 317 (luglio 2009), p. 7;
 Cont el cambi d'orari, el 13 de desember, a hinn staa attivaa duu lign S noeuv (S8 e S11), menter a trii lign S l'è staa cambiaa el percors e hinn staa potenziaa: la linia S1 a l'è stada slongada (foeura di orari de ponta) fin a Lod, la linia S5 a l'è stada slongada fin a Treì e la linia S6 l'ha desmetuu de andà a Rogored, ma da Porta Vittoria l'è stada slongada fin a Pioltell-Limit (e in di orari de ponta fin a Treì)Linee S in crescita, in "I Treni" n. 322 (gennaio 2010), p. 8; al temp stess i treni che se fermaven Pregnana hinn staa redobbiaa.

 2010
 El primm de fevree duu cobbi de tren de la linia S10 a hinn staa slongaa da la Bovisa a la stazion de Malpensa-AeroportDa Rogoredo a Malpensa, in "I Treni" n. 324 (marzo 2010), p. 7. ;
 El 13 de giugn la linia S1 a l'è stada slongada da la stazion de Rogored a Lod, per tutt el dì (da i ses or de la matinna a i noeuv or de la sera), e l'è andada a sostituì el tren regional che 'l serviva la banda chìTrenord - Dal 13 giugno in vigore il nuovo orario estivo: potenziata la S1 Saronno-Lodi e velocizzati 18 collegamenti sulla Milano-Piacenza .

 2011
 El 26 de marz a l'è stada sarada-su la vegia stazion de Affer, sostituida da ona noeuva stazion che la se troeuva visin a la fermada de Affer FN de la metropolitana milanes: el deventava inscì possibel l'inter-scambi cont la linia M3 de la metropolitana e i lign suburban S2 e S4Sergio Viganò, Metropolitane in crescita, a Milano..., in "I Treni" n. 337 (maggio 2011), pp. 20-25;
 El primm de magg a l'è finii el procediment de fusion di duu societaa LeNord e Trenitalia in Trenitalia-LeNord, che 'l g'ha depos cambiaa el nom in Trenord e che ha scomincià a gestì i lign suburbanGiancarlo Scolari, Nasce Trenord, in "I Treni" n. 338 (giugno 2011), pp. 16-17;
 El 12 de giugn, la linia S9 a l'è stada slongada da San Cristofen a Albairaa. Oltra, a l'è stada dervida la stazion de Cesan Madernu (lign S2 e S4), che a l'è andada a sostituì la vegiaTrenord - Cesano Maderno: apertura nuova stazione .
 El 11 de desember a l'è stada pientada-sù la noeuva linia S13 da la Bovisa a Pavia, che a l'è andada a sostituì la linia S10, che invece a l'è stada sopressaTrenord - S13 al via, 66 corse sulla linea Pavia-Milano Bovisa .

 2012
 El 9 de desember, la linia S9 l'è stada slongada da la stazion de Seregn a Saronn, cont l'avertura di noeuv stazion e fermaa de Barucana, Cerian-Soree, Cerian Groane e on tocch noeuv de la stazion de Cesan Madernu;
 Cont el slongament de la S9, l'è staa modificaa anca el servizzi seral de tant lign, in particolar quej che passen de Saronn e Cesan Madernu (lign S1, S2, S3, S4 e S13)Trenord - NUOVI ORARI S1-S3 A PARTIRE DAL 9 DICEMBRE Trenord - LINEA MILANO-SEVESO-CAMNAGO/MARIANO-ASSO: NOVITA' DAL 9 DICEMBRE .

 2013
 El 9 de giugn a l'è staa dervida la stazion de Piev, servida da la linia S13Impianti FS, in "I Treni" n. 361 (luglio-agosto 2013), p. 8; el 22 del mes istess a l'è stada dervida la noeuva fermada de Cesan Madernu Groane, servida da la linia S9Trenord - APERTURA NUOVA FERMATA S9 "CESANO MADERNO-GROANE" ;
 Insemma al cambi de l'orari, el 15 de desember i treni de la linia S4 che partiven o rivaven a la stazion de Meda a hinn staa deviaa vers Camnagh; a partì dal dì istess, la lignaa S2 l'è stada limitada a Seves, inscì che 'l sarïa deventaa possibel fà i lavor de potenziament infrastrutural de la ferrovia Milan-Ass.http://www.trenord.it/it/orari/novit%C3%A0-nuovo-orario.aspx 

 2014
 El 25 de ottober a l'è stada dervida la noeuva stazion de Bruzzan in sostituzion de la vegia, longh la linia S2 e S4Trenord - Sabato 25 ottobre viene attivata la nuova stazione di MILANO BRUZZANO ;
 Cont el cambi de orari del 14 desembre 2014, depos i lavor de renovament infrastruttural, a l'è stada integrada in del servizzi suburban la linia ferroviaria Lecch-Milan Porta Garibaldi via Moltee e a l'è stada ciamada linia S7. Cont el nomm noeuv el servizzi a l'è staa potenziaa cont tren cont la freguenza de on'ora. Cont el cambi d'orari istess, alter duu tren de la linia S6 hann scominciaa a fermass a Pregnana, e la fermada di Rò Fera Milan ha cambiaa el nomm in "Rò Fera Expo Milan 2015"Rete Ferroviaria Italiana, Circolare territoriale TO 39/2014..

 2015 - prima de l'Expo
 In ocasion de EXPO Milan 2015 a l'è scominciaa, el 26 de april, el potenziament del servizzihttp://www.trenord.it/it/media-news/avvisi/cambio-orario-26-aprile-2015.aspx .La linia S2 ha scominciaa ancamò a fà tutt el sò percors, menter la linia S11 a l'è stada slongada da Milan Porta Garibaldi a Rò. A l'è stada, oltra, pientada-sù la noeuva linia S14 intra i stazion de Rò e Rogored. El dì istess a l'è intraa in servizzi la noeuva stazion de Corman-Cusan Milanin, servida di lign S2 e S4, che ha sostituii i stazion de Corman-Brusô e de Cusan MilaninTrenord - Domenica 26 aprile apre la nuova stazione di Cormano-Cusano Milanino ;
 El 9 de magg a l'è stada, poeu, attivada la stazion de Forlanin, che permett l'inter-scambi tra i lign S5, S6 e S9.

 2015 - depos l'Expo
 A partì dal primm de noember 2015, subet depos la fin de Expo, el servizzio a l'è staa depontenziaa. La linia S14 Rò-Rogored a l'è stada sopressa comè 'l diseva el programm, menter la linia S11 a l'è stada parzialment mandada-indree da Rò a Porta Garibaldi (e dumà on tren su duu el va innanz fin a Rò, e dumà in di dì de lavô intra i sett or de la matinna e i noeuv or de la sira);
 El 13 de desember la stazion de Rò Fera Expo Milan 2015 ha ciappaa el noeuv nomm de "Rò Fera"Rete Ferroviaria Italiana, Circolare territoriale MI 49/2015..

 2016
A partì dal 12 de settember a l'è stada pientada-sù la linia S12 che la conliga la stazion de Meregnan a chella de laBovisa a travers el passant ferroviari de Milan.


 Servizzi 
 Mezz doperaa 
Per i servizzi hinn doperaa:
TAF
TSR
Composizion con Locomotiva FS E.464
Carrozza PR
Carrozza 2P
Carrozza Vivalto
Autotreno TN ATR 125
Autotreno TN ATR 115

 Biliett 
250px|thumb|On biliett urban de Milan de Trenord (in alt a destra) e i stess biliett da ATM (in bass a destra); in su la sinistra gh'è ona carta Itinero (el nomm, in bass a sinistra, la foto e 'l numer a destra hinn staa covert).
Per viaggià sora i lign del servizzi ferroviari suburban de Milan a l'è sufficient comprà on biliett putost che on abbonament ferroviari varid per quel tocch emetuu da Trenord.
Per i viagg tra i stazion in del comun de Milan a hinn varid i biliett putost che i abbonament urban, anca se hinn staa emetuu da l'ATM.

A partì dal primm de fevree del 2011 a hinn intraa in vigor i noeuv tariff integraa, ciamaa IoViaggio Ovunque in Lombardia, che permetten de viaggià in su tucc i mezz de straport de la Lombardia cont on prezzi fiss. L'abonament chì el pò vess giornalier, pluri-giornalier (duu, trii putost che sett dì), mensil, trimestral putost che annual.

 Progett 
 Progett futur 
I progett futur, anca se dichiaraa publegament, gh'hann anmò minga ona scadenza certa.
 Avertura de la noeuva fermada de San Giulian Zivid, longh la linia S1Il Cittadino - Stazione di San Giuliano, c’è l’ok .
 Radobbi Seves - Camnagh longh la linia S4 e avertura de la noeuva fermada in mezz de Barlassina e radobbi Seves - Meda longh la linia S2.
 Costruzion del binari trii intra Affer e Corman-Cusan Milanin e pientament de la linia S12 intra i stazion de Corman-Cusan Milanin e Meregnan.
 Fin del quadruplicament Rò - Parabiai e del triplicament Parabiai - Gallaraa (efettuazion lavô bloccaa da ona sentenza del Consej de Stat e posticipaa a datta da definiss anmò)Italferr - Comunicato stampa per il quadruplicamento Rho-Parabiago .
 Costrusion de la stazion de Nervian, intra Parabiai e Vanzagh-Pojan, da fass depos el quadruplicament Rò - Parabiai.
 Pientament d'on conligament dirett Milan Central - Rò Fera - Malpensa, pensaa per l'Expo 2015 e da fass depos el quadrupliament Rò - Parabiai.
 Slongament de la linia S13 da la Bovisa a SaronnGiorgio Stagni - Il servizio ferroviario regionale - Quello che si farà.
 Avertura di noeuv fermad de Milan Tibaldi, Milan Porta Romana (chesta chì in sostituzion de chella che la gh'è giamò), longh la linia S9msrmilano.com - Progetti S9 Urbanlife - Gli svaniti: la stazione Tibaldi di Milano.
 Quadruplicament Monscia - Ciass inscì da podè avè sora la ferrovia istessa sia i treni di lign S9 e S11 e i treni regionaj, longa-distanza e de mercanzii (che doerïen vess semper pussee inquand el sarà dervii la galeria de bas del San Gottard.
 Radobbi de la linia Albairaa - Mortara inscì da fà andà i treni suburban fin a Biagrass, almen cont ona freguenza oraria.
 Pientament de la linia S14 Rogored - Magenta, depos el potenziament de l'infrastruttura, cont regolazion 10' / 20' respett a la linia S6.
 Pientament de la linia Rogored - Parabiai cont regolazion 10' / 20' respett a la linia S5, e slongament de la linia S11 a Parabiai, depos el quadruplicament Rò - Parabiai.
 In faa de valutazion: mandà-indree el capo-linia de la linia S5 da vares a Gallaraa; el servizzi intra i fermad in mezz el sarïa efettuaa di lign S40 e S50 sora l'assa Malpensa - Gallaraa - Vares - Mendrisi.
 Quadruplicament Rogored - Pavia; slongament de la linia S2 a Piev cont regolazion 15' respett a la S13; avertura de la fermada de Poasch longh i lign S2 e S13.
 Per cercà de mïorà la puntualitaa del servizzi de la linia S9, mudament de la fermada de Baruccana in pont de incros; e poeu radobbi de la banda Seregn - Baruccana.
 Pientament de la linia S17 longh el vegg raccordi ferroviari Garbagnaa - Ares, cont fermad a Garbagnaa, Garbagnaa Ovest e Lainaa, cont freguenza de mezz'ora e coincidenza cont i lign S1 o S3.
 Regolazion de freguenza a mezz'ora de tuta la linia S7, almen intra Milan e Besana.
 Potenziament infrastruttural de la stazion de la Bovisa cont la costrusion de pussee binari per fagh andà pussee servizzi che riven da Porta Garibaldi e da la Central (via Porta Garibaldi).
 Slongament de la linia S8 a la Bovisa; mandà-indree el capo-linia da Lecch a Cernusch-Meraa, e pientament d'on servizzi regional per i fermad in mezz.
 Mudament de la linia R Milan Porta Garibaldi - Carnaa - Bergom in linia S18 con la Stazion de Bergom Ospedaa; slongament da Porta Garibaldi a la Bovisa del capo-linia e mandà-indree l'alter da Bergom a Paderno d'Adda (e piantament d'on servizzi regional per i fermad in mezz).
 Mandà-indree 'l capo-linia de la linia S9 da Albairaa a San Cristofen e slongament da Saronn a Busti Grandi.
 Pientament de la linia S16 Albairaa - San Cristofen - Lambraa - Rò.
 Avertura di fermad Monscia Est (longh i lign S7, S8 e S18) e Monscia Ovest (longh i lign S9 e S11).

 Mapp di lign 

 Vos ligaa 
 Stazion del servizzi ferroviari suburban de Milan

 Nòt e alter progett 

 Ligamm de foeura 
  Descrizione delle "linee S", da sottomilano.it
  Descrizione dettagliata del sistema, da stagniweb